FONDUL SOCIAL EUROPEAN

Programul Operațional Capital Uman 2014 - 2020

Cod apel POCU/991/1/3/ Operațiune compozită OS 1.1, 1.2

Titlul proiectului: **“Un nou ÎNCEPUT pentru NEETs”**

Contract nr. POCU/991/1/3/154181

**ANEXA 8**

**GRILA DE EVALUARE TEHNICO - FINANCIARĂ**

Pentru fiecare criteriu de punctaj au fost alese 3 situații posibile (a, b, c), în funcție de care se vor evalua toate planurile de afacere și se vor acorda punctajele. Punctarea se va realiza în funcție de încadrarea planului de afaceri în aceste posibile situații.

|  |  |  |  |  |  |
| --- | --- | --- | --- | --- | --- |
| Nr. crt. | Criteriu de punctaj | Posibile situații | Punctaj maxim | Punctaj acordat | Observatii evaluator |
| 1. **Evaluarea tehnică** | | | **60 puncte** |  |  |
| 1. | Obiectivele planului de afacere | 1. Sunt identificate obiectivele planului de afaceri. Obiectivele sunt clar exprimate, cuantificabile și realizabile pe o durată de 12 luni în vederea implementării planului de afaceri. (5 puncte) 2. Obiectivele sunt parțial definite și/sau nu sunt realiste și cuantificabile. Obiectivele proiectului pot fi parțial atinse pe o durată de 12 luni în vederea implementării planului de afaceri. (2,5 puncte) 3. Obiectivele nu sunt clar exprimate, cuantificabile și nu pot fi realizate pe o durată de 12 luni în vederea implementării planului de afacere. (0 puncte) | 5 |  |  |
| 2. | Planificarea eficientă a activităților si corelarea acestora cu rezultatele și indicatorii relevanți pentru afacerea propusă | a) Activităţile planului de activitate sunt definite clar și dezvăluie firul logic al planului de afacere. Activităţile sunt identificate și temporal. Fiecare activitate este descrisă coerent. Există corelare între activități, rezultatele și indicatorii afacerii. (10 puncte)  b) Activităţile planului de afacere sunt definite vag. Există neconcordanţe cu privire la relaţiile temporale intre activităţi și între activități, rezultate și indicatorii afacerii. Detaliile cu privire la fiecare activitate în parte nu sunt complete. (5 puncte)  c) Activităţile planului de afacere nu sunt definite clar, nu sunt poziţionate temporal si nu se prezintă niciun fel de rezultate ale acestor activități și nici indicatorii aferenți. Nu există detalii cu privire la implementarea activităţilor și a rezultatelor. (0 puncte) . | 10 |  |  |
| 3. | Coerența analizei SWOT | a) Analiza SWOT identifică clar, corect și coerent punctele tari, punctele slabe, oportunitățile si amenințările. (5 puncte)  b) Analiza SWOT identifică doar parțial și insuficient punctele tari, punctele slabe, oportunitățile si amenințările. (2,5 puncte)  c) Analiza SWOT identifică doar superficial și fără a detalia punctele tari, punctele slabe, oportunitățile și amenințările. (0 puncte) | 5 |  |  |
| 4. | Managementul resurselor umane | a) Managementul resurselor umane cuprinde informații complete și coerente referitoare la numărul de angajați, funcțiile și calificările necesare. Sunt descrise în detaliu nivelul estimativ de salarizare, modalitățile de recrutare și selecție a angajaților, precum și de respectare și promovare a egalității de șanse și a nediscriminării, alte beneficii de motivare a salariaților. (5 puncte)  b) Managementul resurselor umane cuprinde informații parțial complete, realiste și coerente referitoare la numărul de angajați, funcțiile și calificările necesare. Sunt descrise succint informațiile referitoare la nivelul estimativ de salarizare, modalitățile de recrutare și selecție a angajaților, precum și de respectare și promovare a egalității de șanse și a nediscriminării, alte beneficii de motivare a salariaților. (2,5 puncte)  c) Managementul resurselor umane nu cuprinde informații clare și coerente. Nu sunt detaliate informațiile referitoare la nivelul estimativ de salarizare, modalitățile de recrutare și selecție a angajaților, precum și de respectare și promovare a egalității de șanse și a nediscriminării, alte beneficii de motivare a salariaților. (0 puncte) | 5 |  |  |
| 5. | Managementul afacerii, fluxul tehnologic și logistica afacerii | a) Sunt descrise în detaliu informațiile despre locația întreprinderii nou înființate prin prezentul plan de afaceri. Sunt prezentate echipamentele cheie necesare (preț, caracteristici tehnice minime necesare), precum și rolul lor în fluxul de producție/funcționare. (5 puncte)  b) Sunt descrise succint și incomplet informațiile despre locația întreprinderii nou înființate prin prezentul plan de afaceri, despre echipamentele cheie necesare (preț, caracteristici tehnice minime necesare), precum și rolul lor în fluxul de producție/funcționare. (2,5 puncte)  c) Nu sunt descrise informațiile despre locația întreprinderii nou înființate prin prezentul plan de afaceri, despre echipamentele cheie necesare (preț, caracteristici tehnice minime necesare), precum și rolul lor în fluxul de producție/funcționare. (0 puncte) | 5 |  |  |
| 6. | Descrierea produselor/serviciilor care fac obiectul afacerii | a) Sunt descrise detaliat produsele și/sau serviciile care fac obiectul afacerii propuse în planul de afaceri. Descrierea produselor/serviciilor include detalii precum ce nevoi satisfac, sunt identificate materiile prime necesare pentru realizarea produselor, precum și furnizorii acestora. (10 puncte)  b) Sunt descrise parţial produsele și/sau serviciile care fac obiectul afacerii propuse în planul de afaceri. Descrierea produselor/serviciilor include detalii disparate și insuficiente precum ce nevoi satisfac, sunt identificate parțial materiile prime necesare pentru realizarea produselor, precum și furnizorii acestora. (5 puncte)  c) Produsele/serviciile care fac obiectul afacerii propuse în planul de afaceri sunt doar amintite, fără a fi descrise și detaliate. Nu sunt identificate materiile prime necesare și nici furnizori ale acestora. (0 puncte) | 10 |  |  |
| 7. | Analiza pieței de desfacere și a concurenței | a) Piața produsului/serviciului este descrisă detaliat, clar și coerent. Sunt identificate mediul extern al afacerii, legislația și reglementări relevante, orice alți factori relevanți pentru afacere. Sunt identificați principalii clienți și concurenți, avantajele produselor/serviciilor de la principalii competitori. (10 puncte)  b) Piața produsului/serviciului este descrisă sumar și incomplet. Mediul extern al afacerii, legislația și reglementările relevante, orice alți factori relevanți pentru afacere sunt menționate succint. Principalii clienți și concurenți sunt amintiți, dar nu sunt detaliate avantajele produselor/serviciilor de la principalii competitori. (5 puncte)  c) Detaliile cu privire la piața produsului/serviciului sunt vagi, incomplete și incoerente. Din informațiile prezentate nu rezultă ca solicitantul are conturată o piaţă clară căreia să i se adreseze. (0 puncte) | 10 |  |  |
| 8. | Strategia de  Marketing | a) Strategia de marketing cuprinde date complete și coerente. Sunt descrise în detaliu metodele de promovare, costurile anuale cu promovarea, avantajele competitive ale produselor/serviciilor față de ale concurenților. Sunt descrise concret metodele și strategia de vânzări și de distribuție. Sunt prezentate politica de preț și modalitățile de vânzare. (10 puncte)  b) Strategia de marketing este parțial realistă. Metodele de promovare, costurile anuale cu promovarea, avantajele competitive ale produselor/serviciilor față de ale concurenților sunt identificate, dar nu și detaliate. Metodele și strategia de vânzări și de distribuție, politica de preț și modalitățile de vânzare sunt prezentate succint. (5 puncte)  c) Strategia de marketing nu este bine argumentată. Nu există detalii cu privire la metodele de promovare, costurile anuale cu promovarea, avantajele competitive ale produselor/serviciilor față de ale concurenților, metodele și strategia de vânzări și de distribuție, politica de preț și modalitățile de vânzare sau acestea sunt prezentate disparat și incoerent. (0 puncte) | 10 |  |  |
| 1. **Evaluarea financiară** | | | **40 puncte** |  |  |
| 9. | Rezonabilitatea costurilor | a) Bugetul este corect întocmit (privind cantitatea/numărul de unități și costurile aferente acesteia, inclusiv este respectat pragul pentru costul eligibil lei brut/oră pentru personalul angajat). Toate costurile sunt realiste, sunt în conformitate cu prețurile pieței și sunt fundamentate pentru servicii și echipamente printr-o ofertă sau alte surse verificabile. (12 puncte)  b) Există erori în formularul de buget. Este respectat parțial pragul pentru costul eligibil lei brut/oră pentru personalul angajat. Costurile nu sunt realiste și în conformitate cu prețurile pieței, iar fundamentarea nu corespunde decât parțial realității pieței. Nu există oferte sau alte surse verificabile pentru toate serviciile și echipamentele. (6 puncte)  c) Bugetul nu este corect întocmit. Nu este respectat pragul pentru costul eligibil lei brut/oră pentru personalul angajat. Costurile nu sunt realiste, nu există oferte sau alte surse verificabile pentru servicii și echipamente sau chiar daca există, acestea nu sunt conforme cu prețurile pieței. (0 puncte) | 12 |  |  |
| 10. | Oportunitatea cheltuielilor | a) Bugetul este corect întocmit, existând un raport rezonabil între activitățile, resursele vizate și costul alocat acestora. Resursele umane alocate în buget (numărul și rolul persoanelor și implicarea acestora în afacere) sunt adecvate în raport cu activitățile propuse și sunt corelate cu procesul de producție sau realizarea de servicii descrise în planul de afaceri. Nivelul costurilor estimate sunt adecvate opțiunilor tehnice propuse și specificului activităților. (10 puncte)  b) Există erori în formularul de buget neexistând decât un raport parțial rezonabil între activități, resurse si costul alocat acestora. Resursele umane alocate în buget sunt doar parțial adecvate/relativ inadecvate în raport cu activitățile propuse, deci sunt doar parțial corelate cu procesul de producție sau realizarea de servicii descrise în planul de afaceri. Nu toate costurile sunt adecvate opțiunilor tehnice specifice activităților. (5 puncte)  c) Bugetul nu este corect întocmit, neexistând un raport rezonabil între activități și costul alocat acestora. Resursele umane alocate în buget sunt inadecvate în raport cu activitățile propuse, deci sunt necorelate cu procesul de producție sau realizarea de servicii descrise în planul de afaceri. Costurile nu sunt adecvate opțiunilor tehnice specifice activităților. (0 puncte) | 10 |  |  |
| 11. | Previziunile financiare și fezabilitatea afacerii | a) Veniturile și cheltuielile prezentate în cadrul planului de afaceri sunt realiste și corelate cu planificarea operațională și financiară a proiectului, iar raționamentele în baza cărora s-au realizat aceste previzionări sunt detaliate și clar explicate. Veniturile anuale sunt mai mari sau cel puțin egale cu cheltuielile anuale. Sursele de finanțare necesare pentru finanțarea afacerii sunt prezentate. (10 puncte)  b) Veniturile și cheltuielile prezentate în cadrul planului de afaceri nu sunt decât parțial corelate cu planificarea operațională și financiară a proiectului, iar raționamentele în baza cărora s-au realizat aceste previzionări sunt doar parțial detaliate și explicate. Veniturile anuale sunt mai mari sau cel puțin egale cu cheltuielile anuale. Sursele de finanțare necesare pentru finanțarea afacerii sunt menționate parțial. (5 puncte)  c) Veniturile și cheltuielile prezentate în cadrul planului de afaceri nu sunt corelate cu planificarea operațională și financiară a proiectului, iar raționamentele în baza cărora s-au realizat aceste previzionări nu sunt explicate și detaliate. Veniturile anuale sunt mai mici față de cheltuielile anuale. Nu sunt menționate sursele de finanțare necesare pentru finanțarea afacerii. (0 puncte) | 10 |  |  |
| 12. | Sustenabilitatea afacerii | 1. Planul de afaceri prezintă informații complete și coerente privind sustenabilitatea afacerii în primele 6 luni după implementarea planului de afaceri, inclusiv legat de menținerea locului/locurilor de muncă creat/e prin proiect (obligatorie prin proiect). (8 puncte) 2. Planul de afaceri prezintă parțial informații privind sustenabilitatea afacerii în primele 6 luni după implementarea planului de afaceri, inclusiv legat de menținerea locului/locurilor de muncă creat/e prin proiect (obligatorie prin proiect). (4 puncte) 3. Planul de afaceri nu cuprinde informații clare și coerente privind sustenabilitatea afacerii în primele 6 luni după implementarea planului de afaceri, inclusiv legat de menținerea locului/locurilor de muncă creat/e prin proiect (obligatorie prin proiect). (0 puncte) | 8 |  |  |
|  | **TOTAL** |  | **100** |  |  |

Expert:..............................................

Semnătură

Data: .......................................